**FITOSANITARNA INSPEKCIJA – Izvještaj za novembar 2023**

**Unutrašnja kontola**

Fitosanitarni inspektori su u novembru vršili inspekcijski nadzor u oblasti zdravstvene zaštite bilja, nadzor u objektima: za proizvodnju, promet i skladištenje sjemenskog i sadnog materijala (na veliko i malo), objektima za promet sredstava za ishranu i zaštitu bilja (na veliko i malo) i objektima za primarnu proizvodnju hrane biljnog porijekla.

Cilj kontrola je provjera stepena ispunjenosti propisanih zahtjeva u oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije. U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je i kontrola: zdravstvenog stanja bilja i praćenje štetnih organizama, prijava za proizvodnju u postupku sertifikacije sjemena i sadnog materijala, uslova za rasadnike, sredstava za zaštitu i ishranu bilja na fizičko-hemijske osobine, kvaliteta sadnog materijala i sjemena u prometu i uslova za njihovo skladištenje i čuvanje i uzorkovanje radi ispitivanja radioaktivnosti. U skladu sa Programom fitosanitarnih mjera za 2023. godinu vršeno je uzorkovanje radi utvrđivanja potencijalnog prisustva štetnih organizama.

U izvještajnom periodu u unutrašnjoj kontroli izvršeno je ukupno 185 inspekcijskih pregleda.

Broj inspekcijskih pregleda na osnovu:

* zakona o zdravstvenoj zaštiti bilja: 123 pregleda;
* zakona o sadnom materijalu: 7 pregleda;
* zakona o sjemenskom materijalu: 8 pregleda;
* zakona o sredstvima za ishranu bilja: 1 pregleda;
* zakona o sredstvima za zaštitu bilja: 38 pregleda; i
* zakona o bezbjednosti hrane: 8 pregleda.

U unutrašnjoj kontroli zbog kontrole prisustva štetnih organizma *Ralstonia solanacearum, Clavibacter michiganensis,* *Synchytrium endobioticum i Epitrix* započeto je uzorkovanje kod svih proizvođača sjemenskog krrompira, kao i kod određenog broja proizvođača merkantilnog krompira u skladu sa preporukama Evropske komisije, a radi ispunjavanja uslova za izvoz krompira iz Crne Gore u Evropsku uniju.

Zbog utvrđenih nepravilnosti inspektori su preduzeli upravne mjere i radnje, u skladu sa principom srazmjernosti, kojima se obezbjeđuje eliminisanje rizika.

Tokom navedenih inspekcijskih kontrola fitosanitarni inspektori uzeli su ukupno 70 uzoraka.

**Kontrola uvoza i izvoza**

Fitosanitarni inspektori su u novembru vršili kontrolu prilikom uvoza hrane biljnog porijekla (voće, povrće, žitarice i ostale hrane biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata pod nadzorom sa aspekta zdravstvene zaštite.

Fitosanitarna inspekcija je u novembru izvršila pregled ukupno 1761 pošiljki (uvoz/izvoz) i to:

* 1223 pošiljki pri uvozu;
* 57 pošiljki u provozu;
* 405 pošiljki za izvoz;
* 50 pošiljki za reexport;
* 16 pošiljki u tranzitu;
* 8 rješenja o vraćanju pošiljki;
* 2 rješenja o uništenju pošiljki.

Ukupno je uzeto 308 uzoraka pri uvozu od čega je za 9 uzorka laboratorijski utvrđeno da ne odgovaraju propisanim zahtjevima.

U novembru, labaoratorijski je ispitano 25,18% pošiljki iz uvoza.

**Nebezbjedne uništene/vraćene pošiljke**

Zbog utvrđenih neusaglašenosti sa propisanim zahtjevima sprječeno je stavljanje na tržište 105.781,00 kg proizvoda i 180 komada voćnih sadnica iz uvoza i to:

* **vraćanje pošiljki**: 1 pošiljka brašna u količini od 25.000,00 kg, 1 pošiljka kukuruza u količini od 26.080,00 kg, 1 pošiljka hrane za životinje u količini od 15.000,00kg, 3 pošiljke paprike u količini od 11.428,00 kg, 1 pošiljka krastavca u količini od 6.528,00 kg i 1 pošiljka citrusa u količini od 21.195,00 kg;
* **uništenje pošiljki**: 1 pošiljka sadnica aronije u količini od 180 komada i 1 pošiljka kurkume u količini od 550,00 kg;

**Nebezbjedne uništene/vraćene pošiljke:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br** | **Datum** | **Proizvod** | **Količina**  **(kg)** | **Neusaglašenost** | **Razlog** | **MDK**  **utvrđena** | **MDK**  **propisana** |
|  | 01.11.2023. | brašno | 25.000,00 | kvalitet | sadržaj pepela | 0.64 | 0.46-0.6 |
|  | 02.11.2023. | kukuruz | 26.080,00 | kvalitet | sadržaj vlage | veći od 14% | 14% |
|  | 02.11.2023. | hrana za životinje | 15.000,00 | nema deklaraciju | nema deklaraciju | / | / |
|  | 02.11.2023. | sadnice aronije | 180 komada | kvalitet | kvalitet | / | / |
|  | 13.11.2023. | citrusi | 21.195,00 | rezidue pesticida | prohloraz | 0.064 | 0.03 |
|  | 13.11.2023. | krastavac | 6.528,00 | rezidue pesticida | kaptan | 0.041  0.021 | 0,03 |
|  | 16.11.2023. | kurkuma | 550,00 | rezidue pesticida | hlorpoirifosa  karbendazima i benomila | 0.35  0.34 | 0.01  0.1 |
|  | 20.11.2023. | paprika | 740,00 | rezidue pesticida | chlorpyrifosa i folpeta | 0.045  0.23 | 0.01  0.03 |
|  | 27.11.2023. | paprika | 4.208,00 | rezidue pesticida | formetanata | 0.093 | 0.01 |
|  | 30.11.2023. | paprika | 6.480,00 | rezidue pesticida | formetanata | 0.035 | 0.01 |

**Kontrola izvoza**

Fitosanitarna inspekcija je pri izvozu izdala: 405 fitosertifikata za izvoz: kupusa, mandarina, ljekovitog bilja, rezane drvene građe, hrane za životinje i 50 fitosertifikata za reexport.

Fitosanitarni inspektori su u izvještajnom periodu naplatili naknade u iznosu od 49.625,59 €.